Jakov Estrin

Jakov Estrin (21. huhtikuuta 1923 – 2. helmikuuta 1987 Moskova, VenäjäJakov Estrin 21.4.1923 – 2.2.1987 Suomen Shakki 3/1987, s. 153) oli venäläinen shakinpelaaja, tunnettu shakkiteoreetikko ja shakkikirjailija. Hän voitti kirjeshakin maailmanmestaruuden 1972–1975 pelatussa VII MM-turnauksessa. Lähishakissa Estrin oli kansainvälinen mestari. 
Shakkiura
Kirjeshakki
Jakov Estrinin kirjeshakkiura kesti yli 40 vuotta. Hän sai 1966 kirjeshakin suurmestarin arvon 1963–1966 pelatusta Ragosinin muistoturnauksesta. Hän jakoi turnauksessa 2. sijan kirjeshakin ex-maailmanmestari Alberic O’Kellyn kanssa tuloksella 6/10. 1960-luvun lopulla Estrin oli kirjepelaajana jo maailman huippua. Kirjeshakin VI MM-turnauksessa (1968–1971) hän sijoittui kolmanneksi.ICCF - 6th CC WORLD CHAMPIONSHIP FINAL ICCF.com:issa  Viitattu 10.1.2014 Tuolloin mestaruuden voitti saksalainen Horst Rittner ja suomalainen Risto Kauranen oli 9. sijalla. Seuraavassa VII maailmanmestaruusturnauksessa Estrin voitti mestaruuden (1. Estrin 12/16; 2. Josef Boey 11,5; 3.-4. Vladimir Zagorovski ja Keith Richardson 11 jne.).ICCF - 7th CC WORLD CHAMPIONSHIP FINAL ICCF.com:issa  Viitattu 10.1.2014

Lähishakki
Kirjepelin ohella Estrin pelasi myös lähishakkia. Hän osallistui useisiin kansainvälisiin turnauksiin. Turnausmenestyksen perusteella hänelle myönnettiin kansainvälisen mestarin arvonimi 1975.
Teokset
Jakov Estrin oli aikanaan tunnettu shakin teoreetikko. Hän kirjoitti useita teoksia eri avauksista. Estrinin tuotantoa on käännetty useille kielille.

Kirjallisuutta:

 Jakov Estrin: The Traxler Counter-Attack (the Wilkes-Barre variation) (1977) Chess Enterprises
 Jakov Estrin & V. N: Panov: Comprehensive Chess Openings, Vol. 1: Open Games (1980) Pergamon Press 
 Jakov Estrin & V. N. Panov: Comprehensive Chess Openings, Vol. 2: Semi-open Games (1980) Pergamon Press 
 Jakov Estrin & V. Panov: Comprehensive Chess Openings, Vol. 3: Closed Games (1980) Pergamon Press 
 Mihail Botvinnik & Jakov Estrin: The Gruenfeld Defence  (1980) Pitman Publishing. 
 Jakov Estrin: Gambits (1982) Chess Enterprises 
 Jakov Estrin & I. B. Glazkov: Play the King’s Gambit. Volume 1: King’s Gambit Accepted (1982) Pergamon Press. 
 Jakov Estrin & I. B. Glazkov: Play the King’s Gambit. Volume 2: King’s Gambit Declined (1982) Pergamon Press. 
 Jakov Estrin: The Two knights Defence (1983). Batsford. 
 Jakov Estrin: Малая Дебютная Энциклопедия (engl. Concise Opening Encyclopedia) (1985) Moskova, FiS. 
 Jakov Estrin & Isaac Romanov: The World Champions Teach Chess (1988). 

Lähteet

Aiheesta muualla
Jakov Estrin ChessGames.comissa 
Estrinin pelejä Chesstempon sivustolla 

Luokka:Venäläiset shakinpelaajat
Luokka:Shakin kansainväliset mestarit
Luokka:Kirjeshakin maailmanmestarit
Luokka:Venäläiset shakkikirjailijat
Luokka:Vuonna 1923 syntyneet
Luokka:Vuonna 1987 kuolleet